ইসলামাবাদ-রাওয়ালপিন্ডি মহানগর এলাকা
পাকিস্তানের রাজধানী শহর, ইসলামাবাদ যুক্তরাষ্ট্রীয় সরকারের আসন এবং দেশের রাজনৈতিক কেন্দ্র হিসেবে কাজ করে। রাওয়ালপিন্ডিতে পাকিস্তান সেনাবাহিনীর সদর দফতর থাকার কারণে এটি একটি ঐতিহাসিকভাবে গুরুত্বপূর্ণ অঞ্চল হিসেবে পরিচিত। রাজধানী হিসেবে করাচিকে প্রতিস্থাপন করার জন্য ১৯৬০-এর দশকে ইসলামাবাদ শহর নির্মিত হওয়ার সময় রাওয়ালপিন্ডিসাময়িকভাবে পাকিস্তানের কেন্দ্রীয় রাজধানী ছিল।
পাকিস্তানের গণপরিষদ
১৯৪৭ সালের ১০ আগস্ট করাচির সিন্ধু পরিষদ ভবনে পাকিস্তান গণপরিষদের প্রথম বৈঠক অনুষ্ঠিত হয়। পরেরদিন ১১ আগস্ট মুহাম্মদ আলি জিন্নাহ সর্বসম্মতিক্রমে পরিষদের স্পিকার হন। একই দিনে পাকিস্তানের জাতীয় পতাকা পরিষদে আনুষ্ঠানিকভাবে গৃহিত হয়। ১২ আগস্ট অনুমোদিত একটি প্রস্তাবে মুহাম্মদ আলি জিন্নাহকে সরকারিভাবে কায়েদে আজম মুহাম্মদ আলি জিন্নাহ হিসেবে সম্বোধনের সিদ্ধান্ত গৃহিত হয়। একইদিনে নাগরিকদের মৌলিক অধিকার সংক্রান্ত কমিটি গঠিত হয়।